ai4bharat/Pralekha huggingface dataset:
గిరిజన వ్యవహారాల మంత్రిత్వ శాఖ
అరుణాచల్ ప్రదేశ్ కు చెందిన షెడ్యూల్డు తెగ ల జాబితా లో సవరణ కై రాజ్యాంగ  ఆదేశం  బిల్లు 2018కి ఆమోదం తెలిపిన మంత్రివర్గం
అరుణాచల్ ప్రదేశ్ యొక్క షెడ్యూల్డు తెగల  జాబితా లో మార్పులు చేసేందుకుగాను రాజ్యాంగం లోని  ఆదేశం, 1950 లో కొన్ని సవరణ లను తీసుకురావడానికి వీలు గా రాజ్యాంగ  ఆదేశం  బిల్లు, 2018ని పార్లమెంటు లో ప్రవేశపెట్టేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఆమోదం తెలిపింది.
అరుణాచల్ ప్రదేశ్ షెడ్యూల్డు తెగ ల జాబితా లో కింద తెలిపిన మార్పు లను చేయడం జరుగుతుంది:
i. క్రమ సంఖ్య 1 లో ‘అబొర్’ పదాన్ని తొలగించడం జరుగుతుంది; దీనికి కారణం ఇదే విధం గా క్రమ సంఖ్య 16 లోని ‘ఆది’కి మల్లేనే ఉంది కాబట్టి.
ii. క్రమ సంఖ్య 6 లో ‘ఖాంప్తి’ యొక్క స్థానం లో ‘తాయీ ఖామ్తీ’ పదాన్ని చేర్చడం జరుగుతుంది
iii. క్రమ సంఖ్య 8 లో మిశ్మి- కామన్ , ఇదు , ఇంకా తరావో లను చేర్చడం
iv. క్రమ సంఖ్య 9 లో ‘మొమ్బా’ స్థానం లో మొన్పా, మెమ్బా, సర్ తాంగ్, సజోలోంగ్  లను చేర్చడం.
v. అరుణాచల్ ప్రదేశ్ యొక్క షెడ్యూల్డు తె గల జాబితా లో క్రమ సంఖ్య 10 లో ‘ఏదైనా నాగా తెగ’ అన్న పదాల స్థానం లో ‘నాక్టే’, ‘తాంగ్ సా’, ‘తుత్సా’, ‘వాంచో’ పదాలను చేర్చడం.
ప్రతిపాదిత సవరణ ల తాలూకు ఔచిత్యం ఇదీ:
i. ‘అబొర్’ ను తొలగించడం- నకలు కు స్వస్తి పలకడం
ii. ఖాంప్తి ని తొలగించడం- వేరే పదం చేర్పు- ఖాంప్తి పేరు తో షెడ్యూల్డు తెగ ఏదీ లేదు.
iii. మిశ్మి- కామన్, ఇదు, ఇంకా తరావో లను చేర్చడం- వీటి లో కేవలం ‘మిశ్మి’ని చేర్చడం జరిగింది. ఈ విధమైనటువంటి సముదాయం ఏదీ లేనట్టు సమాచారం.
iv. మోన్పా, మెమ్బా, సర్ తంగ్, వాంచో లను చేర్చడం- వీటి లో ‘ఏదైనా నాగా తెగ’ను చేర్చడం జరిగింది. రాష్ట్రం లో కేవలం ఇవే నాగా తెగలు గా ఉన్నట్టు సమాచారం.
v. ‘నోక్టే’, ‘తాంగ్ సా’, ‘తుత్సా’, ‘వాంచో’లను చేర్చడం- రాష్ట్రం లో కేవలం ఈ నాగా తెగ లు అని సమాచారం ఉంది.
ఈ బిల్లు చట్ట రూపం దాలిస్తే అరుణాచల్ ప్రదేశ్ లోని షెడ్యూల్డు తెగ ల సవరించిన జాబితా లో నూతనం గా చేరిన సముదాయాలకు చెందిన వారు ప్రస్తుత ప్రభుత్వ పథకాల ప్రయోజనాల ను పొందగలుగుతారు. ఈ తరహా ప్రముఖ ప్రయోజనాల లో కొన్ని ఏవంటే- పోస్ట్ మెట్రిక్ స్కాలర్ శిప్, నేశనల్ ఓవర్ సీస్ స్కాలర్ శిప్, నేశనల్ ఫెలో శిప్, అత్యున్నత స్థాయి విద్య, నేశనల్ షెడ్యూల్డ్ ట్రైబ్స్ ఫైనాన్స్ , డివెలప్మెంట్ కార్పొరేశన్ నుండి రాయితీ తో కూడిన రుణాలు, ఇంకా ఎస్ సి, ఎస్ టి బాల బాలిక లకు వసతిగృహ సదుపాయం. వీటి కి అదనం గా, వీరు ప్రభుత్వ విధానాని కి అనుగుణం గా ప్రభుత్వ ఉద్యోగాల లోను, విద్యా సంస్థ ల ప్రవేశాల లోను రిజర్వేశన్ ల యొక్క ప్రయోజనాలను కూడా పొందడానికి హక్కుదారులు అవుతారు.
(
ప్రధాన మంత్రి కార్యాలయం
2020వ సంవత్సరం ఫిబ్రవరి 5వ తేదీ న లఖ్నవూ లో జరిగే‘డిఫ్ఎక్స్పో 2020’ ప్రారంభ కార్యక్రమాని కి అధ్యక్షత వహించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2020వ సంవత్సరం ఫిబ్రవరి 5వ తేదీ న లఖ్నవూ లో జరిగే ‘డిఫ్ ఎక్స్పో 2020’ ప్రారంభ కార్యక్రమాని కి అధ్యక్షత వహించనున్నారు.
(ఇది ప్రతి రెండు సంవత్సరాల కు ఒకసారి జరిగే భారీ రక్షణ రంగ సంబంధిత ప్రదర్శన పరంపర లో 11వ ప్రదర్శన. భారతదేశం లో ఇంతవరకు నిర్వహించినటువంటి ప్రదర్శనల లో అతి పెద్దదైన ఈ ప్రదర్శన లో వాటి వాటి ఉత్పత్తుల ను ప్రదర్శించాలని 1000కి పైగా జాతీయ కంపెనీలు మరియు అంతర్జాతీయ కంపెనీ లు పోటాపోటీ పడుతున్నాయి.
‘రక్షణ రంగ తయారీ కేంద్రం గా ఎదుగుతున్న భారతదేశం’ అనేది ఈ ఎక్స్ పో ఇతివృత్తం గా ఉంది. రక్షణ రంగం లోని అగ్రగామి సాంకేతిక పరిజ్ఞానాన్ని ఒక ఛత్రఛాయ కిందకు తెచ్చి, ప్రభుత్వాని కి, ప్రైవేటు ఉత్పత్తి సంస్థల కు మరియు స్టార్ట్-అప్ లకు అనేక అవకాశాల ను అందించాలనేది ఈ ప్రదర్శన యొక్క ధ్యేయం గా ఉంది. ఈ కార్యక్రమం లో భారతదేశ రక్షణ, భద్రత మరియు ఏరోస్పేస్ ప్రయోజనాల తాలూకు సంపూర్ణమైన ముఖచిత్రం కళ్ల కు కట్టనుంది.
సరిక్రొత్త సాంకేతికత లను మేళవించే భావి రణరంగం అనే భావన తో మమేకమయ్యే ‘రక్షణ రంగం యొక్క డిజిటల్ పరివర్తన’ అనేది ఈ ప్రదర్శన తాలూకు ఉప ఇతివృత్తం గా ఉంది.
ప్రారంభ కార్యక్రమం లో పాలుపంచుకొన్న అనంతరం ప్రధాన మంత్రి శ్రీ నరేంద్ర మోదీ ఇండియా పెవిలియన్ ను మరియు ఉత్తర్ ప్రదేశ్ పెవిలియన్ ను సందర్శిస్తారు.
‘ఇండియా పెవిలియన్’ చిన్న మరియు మధ్యతరహా సంస్థలు /సూక్ష్మ, లఘు మరియు మధ్యతరహా సంస్థ లు , ఇనవేశన్ ఇకో-సిస్టమ్ లు సహా ప్రభుత్వ రంగాని కి మరియు ప్రైవేటు రంగాని కి మధ్య బలమైన భాగస్వామ్యాన్ని కళ్ళకు కట్టనుంది.
ఉత్తర్ ప్రదేశ్ పెవిలియన్ ఆ రాష్ట్రం పారిశ్రామిక శక్తి ని ప్రదర్శించడం తో పాటు రాష్ట్రం లో ఇప్పటికే గుర్తించి న డిఫెన్స్ కారిడోర్ లో ఇన్వెస్టర్ లకు గల భారీ అవకాశాల ను కూడా చాటి చెప్పనుంది. ఉత్తర్ ప్రదేశ్ రాష్ట్రానికి చెందిన ఘనమైన సాంస్కృతిక వారసత్వాన్ని చాటే పలు సాంస్కృతిక కార్యక్రమాల ను కూడా ఉత్తర్ ప్రదేశ్ ప్రభుత్వం ఈ సందర్భం గా ఏర్పాటు చేయనుంది. ఈ ప్రదర్శన సందర్శకుల కు విశిష్ట అనుభూతి ని పంచడం కోసం కార్యక్రమ స్థలం లో టెంట్ సిటీ ని ఏర్పాటు చేస్తున్నారు.
ప్రధాన మంత్రి ఈ రెండు పెవిలియన్ లను సందర్శించిన అనంతరం, త్రివిధ దళాల సమగ్రమైన ప్రత్యక్ష విన్యాసాల కు కూడా అధ్యక్షత వహించనున్నారు.
ఈ ‘డిఫ్ ఎక్స్ పో 2020’ లో 70 దేశాల కు పైగా పాలుపంచుకొంటాయని భావిస్తున్నారు. ఇది అంతర్జాతీయ రక్షణ రంగ ప్రదర్శనల లో అతి పెద్ద ప్రదర్శన ల సరసన స్థానాన్ని దక్కించుకోనుంది.
ఈ ఎక్స్ పో లో గణనీయ సంఖ్య లో అవగాహన పూర్వక ఒప్పందం పత్రాలు పై సంతకాలు అవుతాయని ఆశిస్తున్నారు.
రక్షణ మంత్రిత్వ శాఖ
వేడుకగా మిలిటరీ నర్సింగ్ సర్వీస్ 98వ రైజింగ్ డే
మిలిటరీ నర్సింగ్ సర్వీస్  తన 98వ రైజింగ్ డేని అక్టోబర్ 1, 2023న జరుపుకుంది. సాయుధ దళాలలో అత్యంత పురాతనమైన, అత్యంత విశిష్టమైన మహిళా సేవల్లో ఒకటిగా ఈ సర్వీస్ భావించబడుతుంది. సాయుధ దళాలకు చెందిన వివిధ ఆసుపత్రులలో 5,000 కంటే ఎక్కువ మంది అధికారులను కలిగి ఉంది. 98వ వార్షికోత్సవాన్ని పురస్కరించుకుని, అడిషనల్ డీజీఎంఎన్ఎస్ మేజర్ జనరల్ I డెలోస్ ఫ్లోరా నేతృత్వంలో పనిచేసిన, పదవీ విరమణ పొందిన అధికారులు 30 సెప్టెంబర్ 2023న నేషనల్ వార్ మెమోరియల్ వద్ద నివాళులర్పించారు. ఢిల్లీ గారిసన్కు చెందిన ఎంఎన్ఎస్ అధికారుల కేక్ కటింగ్ వేడుక ఏహెచ్లో జరిగింది. న్యూఢిల్లీలోని ఏహెచ్లోని ఎంఎన్ఎస్ ఆఫీసర్స్ మెస్లో.. ఢిల్లీ గారిసన్లో పోస్ట్ చేయబడిన మొత్తం ఎంఎన్ఎస్ సోదర వర్గం అడిషనల్ డీజీఎంఎన్ఎస్ ద్వారా ఒక సోషల్ గెట్-టుగెదర్ నిర్వహించబడింది. త్రివిధ దళాలకు చెందిన సీనియర్ ప్రముఖులు మరియు అనుభవజ్ఞులైన ఎంఎఎన్ఎస్ అధికారులతో సహా 300 మందికి పైగా అతిథులు ఈ కార్యక్రమానికి విచ్చేశారు.
ఎంఎన్ఎస్ యొక్క మూలం స్వాతంత్ర్యానికి పూర్వం బ్రిటిష్, భారతీయ సైనికులు బ్రిటిష్ సైన్యంలో పనిచేసిన వలస రాజ్యాల కాలం నాటిది. బ్రిటిష్ భారత ప్రభుత్వం 1888లో ఇండియన్ ఆర్మీ నర్సింగ్ సర్వీసెస్ ని స్థాపించింది. ఇది భారతదేశంలో మిలిటరీ నర్సింగ్ యొక్క అధికారిక ప్రారంభం. ప్రపంచ యుద్ధం – l మరియు ll సమయంలో గాయపడిన సైనికులకు వైద్య సంరక్షణ అందించడంలో ఐఏఎన్ఎస్ అధికారులు కీలక పాత్ర పోషించారు. 1 అక్టోబరు 1926న, భారత సైన్యంలో శాశ్వత నర్సింగ్ సర్వీస్ను పెంచారు. ఇండియన్ మిలిటరీ నర్సింగ్ సర్వీస్గా నియమించబడ్డారు. స్వాతంత్ర్యం తర్వాత ఎంఎన్ఎస్ ఏఎఫ్ఎంఎస్లో భాగంగా స్థాపించబడింది. ఇది యుద్ధం మరియు శాంతి రెండింటిలోనూ అంకితభావం మరియు ఆదర్శప్రాయమైన సేవ యొక్క గొప్ప చరిత్రకు ప్రసిద్ధి చెందిన ఒక ప్రసిద్ధ సేవగా అభివృద్ధి చెందింది. ఎంఎన్ఎస్ అనేది దృఢ సంకల్పం, మనస్సు యొక్క బలం మరియు ధైర్యంతో ప్రపంచంలోని అత్యుత్తమ నర్సింగ్ సేవల్లో ఒకటి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
ఇండియాలో యాక్టివ్ కేస్లోడ్ 8,65,432 కు తగ్గుదల.
70 రోజుల తర్వాత 9 లక్షల క్రియాశీల కేసుల కన్నా తక్కువకు చేరిక.
ఇండియాలో గత 24 గంటలలో 62,224 రోజువారీ కొత్త కోవిడ్ కేసులు
దేశవ్యాప్తంగా ఇప్పటివరకు మొత్తం కోలుకున్న వారి సంఖ్య 2,83,88,100 .
గత 24 గంటలలో కోలుకున్న వారి సంఖ్య 1,07,628.
రోజువారీ రికవరీలు , వరుసగా 34 వ రోజు రోజువారి కొత్త కేసుల కన్నా ఎక్కువ.
రికవరీ రేటు 95.80 శాతానికి పెరుగుదల.
వారపు పాజిటివిటీ రేటు 5 శాతం కన్న తక్కువకు చేరిక . ప్రస్తుతం ఇది 4.17 శాతం.
రోజువారి పాజిటివిటి రేటు 3.22 శాతంగా ఉంది. అంటే వరుసగా 9 వ రోజు 5 శాతం కన్న తక్కువ.
దేశంలో కోవిడ్ పరీక్షల సంఖ్య గణనీయంగా పెంచడం జరిగింది. ఇప్పటివరకు 38.33 కోట్ల పరీక్షలు నిర్వహించారు.
ఇప్పటివరకు దేశవ్యాప్తంగా 26.19 కోట్ల వాక్సిన్ డోస్లను వేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 97.79 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 8.43 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
97,79,37,495
|
|
అందుబాటులోని నిల్వలు
|
|
8,43,76,070
97.79 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 8.43 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
మానవ వనరుల అభివృద్ధి మంత్రిత్వ శాఖ
న్యూఢిల్లీలో షాంఘై కోఆపరేషన్ ఆర్గనైజేషన్  యువ రచయితల సదస్సు ప్రారంభం
- సదస్సును ప్రారంభించిన కేంద్ర సాంస్కృతిక & విదేశీ వ్యవహారాల శాఖ సహాయ మంత్రి
 యువ రచయితల సదస్సును ప్రారంభించారు. నేషనల్ బుక్ ట్రస్ట్ ఇండియా చైర్మన్ ప్రొఫెసర్ గోవింద్ ప్రసాద్ శర్మ, విద్యా మంత్రిత్వ శాఖ సంయుక్త కార్యదర్శి శ్రీమతి సౌమ్య గుప్తా, నేషనల్ బుక్ ట్రస్ట్ ఇండియా డైరెక్టర్ శ్రీ యువరాజ్ మాలిక్ల సమక్షంలో మంత్రి ఈ సదస్సును ప్రారంభించారు. ఈ సదస్సును విద్యా మంత్రిత్వ శాఖ నిర్వహిస్తోంది. న్యూ ఢిల్లీలోని లీలా ప్యాలెస్లో నేషనల్ బుక్ ట్రస్ట్ ఇండియాను ఇంప్లిమెంటింగ్ ఏజెన్సీగా 12-13 ఏప్రిల్ 2023న ఈ సదస్సును ఏర్పాటు చేసింది. సదస్సును ప్రారంభిస్తూ శ్రీమతి. మీనాక్షి లేఖి మాట్లాడుతూ మన సంస్కృతుల్లో అనేక సారూప్యతలు ఉన్నాయని, ఈ బంధాలు మరింత బలోపేతం కావాల్సిన అవసరం ఉందన్నారు. ఉమ్మడి వారసత్వం యొక్క అనుసంధానాలను కనుగొనడం మరియు యువతలోని నాగరికత, సామాజిక విలువ వ్యవస్థల అనుభవాల నుండి నేర్చుకోవడం కొనసాగించడం వంటి ఆలోచనలు కూడా అత్యవసరమని మంత్రి జోడించారు. ప్రొఫెసర్ గోవింద్ ప్రసాద్ శర్మ ప్రతినిధులను స్వాగతించారు మరియు పరస్పర అభివృద్ధికి సంభాషణలు మరియు సహకారాలు అవసరమని హైలైట్ చేశారు. మన భాగస్వామ్య సంస్కృతిని మరింత మెరుగ్గా మరియు లోతుగా అర్థం చేసుకునేందుకు యువత ఒకరి సమాజంలోని విభిన్న సంస్కృతి, సంప్రదాయాలు మరియు దృక్పథాలను అర్థం చేసుకోవడానికి కృషి చేయాలని ఆయన అన్నారు. శ్రీమతి సౌమ్య గుప్తా మాట్లాడుతూ నాగరికత సంభాషణలు మానవ పురోగతికి సారాంశమని మరియు ఈ ఆలోచనల మార్పిడి యువత ఉనికి ప్రధానమని అన్నారు. సీఎస్ఓ డిప్యూటీ సెక్రటరీ జనరల్ శ్రీ జనేష్ కైన్, వీడియో సందేశం ద్వారా సదస్సును ఉద్దేశించి ప్రసంగిస్తూ, షాంఘై సహకార సంస్థ ప్రారంభం నుండి ప్రపంచ నాగరికతల మధ్య సహకారాన్ని పెంపొందించిందని అన్నారు. కొనసాగుతున్న యువ రచయితల సదస్సు సాహిత్యం, సంస్కృతి మరియు కళల రంగంలో మన దేశాల మధ్య సహకార సంప్రదాయాన్ని నెలకొల్పుతుంది. శ్రీ యువరాజ్ మాలిక్ తన ప్రసంగంలో, తరువాతి తరం నాయకులుగా యువత కొత్త దృక్కోణాలను తీసుకురావడానికి, ఆవిష్కరణలను నడిపించడానికి, వ్యవస్థాపకతను పెంపొందించడానికి మరియు పరస్పర సాంస్కృతిక అవగాహనను ప్రోత్సహించే సామర్థ్యాన్ని కలిగి ఉన్నారని అన్నారు. ఎస్సీఓ యువ రచయితల సదస్సు యువ రచయితలు మరియు పండితులకు అర్ధవంతమైన సంభాషణలో పాల్గొనడానికి వేదికను అందించడం ద్వారా యువకులను శక్తివంతం చేయడానికి సంస్థ యొక్క నిబద్ధతకు నిదర్శనంగా నిలుస్తుందని అన్నారు. కాన్ఫరెన్స్ యొక్క ఇతివృత్తం ‘ఎస్సీఓ సభ్య దేశాల మధ్య నాగరికత సంభాషణ - యువ పండితుల దృక్కోణాలు ‘ ఇందులో చరిత్ర & తత్వశాస్త్రం, ఆర్థికం, మతం, సంస్కృతి, సాహిత్యం మరియు సైన్స్ & మెడిసిన్లు ఉప- ఇతివృత్తాలుగా ఉన్నాయి. రెండు రోజుల ఎస్సీఓ యువ రచయితల సదస్సు ఆధునిక విద్య, శిక్షణ మరియు యువతకు అధునాతన శిక్షణ, వ్యవస్థాపక కార్యకలాపాలలో విస్తృత ప్రమేయం మరియు వినూత్న ప్రాజెక్టుల మార్గాలను అన్వేషించడానికి డైనమిక్ వేదికను అందిస్తుంది. షాంఘై కోఆపరేషన్ ఆర్గనైజేషన్  అనేది షాంఘైలో 15 జూన్ 2001న స్థాపించబడిన.. ఒక అంతర్ ప్రభుత్వ సంస్థ ఎస్సీఓ ప్రస్తుతం ఎనిమిది సభ్య దేశాలను  కలిగి ఉంది.
విద్యుత్తు మంత్రిత్వ శాఖ
ఐఐటీ జోధ్పూర్లో 1 మెగావాట్ల పైకప్పు సౌర విద్యుత్ ప్రాజెక్ట్ ప్రారంభించిన ఎన్టీపీసీ విద్యుత్ వ్యాపార నిగమ్ లిమిటెడ్; ఐఐటీ విద్యుత్ అవసరాల్లో 15% ఇది తీరుస్తుంది
ఎన్టీపీసీ పూర్తి యాజమాన్యంలోని అనుబంధ సంస్థ అయిన ఎన్టీపీసీ విద్యుత్ వ్యాపార నిగమ్ లిమిటెడ్ , ఈ నెల 14న, రాజస్థాన్లోని ఐఐటీ జోధ్పూర్లో మొదటి పైకప్పు సౌర విద్యుత్ ఉత్పత్తి ప్రాజెక్ట్ను ప్రారంభించింది. గ్రిడ్-అనుసంధానిత ఈ 1 మెగావాట్ ప్రాజెక్టును రెస్కో  నమూనా కింద ఏర్పాటు చేశారు. 25 సంవత్సరాల విద్యుత్ కొనుగోలు ఒప్పందం కుదుర్చుకున్నారు. పైకప్పు సౌర విద్యుత్ ఉత్పత్తి వ్యవస్థను ఏర్పాటు చేయడానికి, రెస్కో నమూనా కింద, మొత్తం సౌర వ్యవస్థను రెస్కో డిజైన్ చేస్తుంది, నిర్మిస్తుంది, నిధులు సమకూరుస్తుంది, నిర్వహిస్తుంది. ఒప్పంద ప్రకారం నెలవారీ యూనిట్ల ఉత్పత్తికి ఐఐటీ జోధ్పూర్ డబ్బులు చెల్లిస్తుంది. డిస్కమ్ ఉత్పత్తి చేసిన యూనిట్లను విద్యాసంస్థ విద్యుత్ బిల్లులో కలుపుతారు.
ఐఐటీ ప్రాంగణంలోని 14 భవనాల పైకప్పులపై ఈ ప్రాజెక్టును ఏర్పాటు చేశారు. ఈ ప్రాజెక్టు సంవత్సరానికి సుమారు 14.9 లక్షల యూనిట్లను ఉత్పత్తి చేస్తుంది, ఐఐటీ జోధ్పూర్ విద్యుత్ అవసరాల్లో 15% తీరుస్తుంది. ఈ ప్రాజెక్టు వల్ల సంవత్సరానికి 1,060 టన్నుల కార్బన్ డై ఆక్సైడ్ ఉద్గారాలు తగ్గుతాయి.
దేశంలో పెరుగుతున్న విద్యుత్ వాణిజ్యం అవకాశాలను ఉపయోగించుకోవడానికి ఎన్టీపీసీ విద్యుత్ వ్యాపార నిగమ్ లిమిటెడ్ను 2002 సంవత్సరంలో ఎన్టీపీసీ ఏర్పాటు చేసింది. కేంద్ర విద్యుత్ నియంత్రణ కమిషన్ తాజా నిర్దేశం ప్రకారం, ఎన్వీవీఎన్కు అత్యధిక కేటగిరీ 'I' పవర్ ట్రేడింగ్ లైసెన్స్ ఉంది.
జిప్సమ్ విభాగంలో వర్తకం చేస్తున్న ఎన్వీవీఎన్, ఇప్పుడు పునరుత్పాదకత, ఈ-మొబిలిటీ, వ్యర్థాలను హరిత ఇంధనంగా మార్చడం, విద్యుత్ విలువ గొలుసులో పూర్తి స్థాయి వ్యాపార పరిష్కారాలను అందించడం వంటి విభాగాల్లోకి కూడా అడుగు పెట్టింది.
ప్రధాన మంత్రి కార్యాలయం
ఏశియాన్ గేమ్స్2022 లో 35 కి.మీ. రేస్ వాక్ మిక్స్ డ్ టీమ్ ఈవెంట్ లో కంచు పతకాన్ని మంజు రాణి గారు మరియుశ్రీ రామ్ బాబు లు సాధించినందుకు సంతోషాన్ని వ్యక్తం చేసిన ప్రధాన మంత్రి
హాంగ్ ఝోవు లో జరుగుతున్న ఏశియాన్ గేమ్స్ 2022 లో 35 కిలో మీటర్ ల రేస్ వాక్ మిక్స్ డ్ టీమ్ ఈవెంట్ లో కాంస్య పతకాన్ని గెలిచినందుకు మంజు రాణి గారి ని మరియు శ్రీ రామ్ బాబు ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఎక్స్ మాధ్యం లో ఒక సందేశం లో -
‘‘35 కిలోమీటర్ ల రేస్ వాక్ మిక్స్ డ్ టీమ్ ఈవెంట్ లో మంజు రాణి గారు మరియు శ్రీ రామ్ బాబు లు కాంస్య పతకాన్ని సాధించి భారతదేశాని కి కీర్తి ని తెచ్చిపెట్టినందుకు వారి కి ఇవే అభినందన లు. ఈ అద్భుతమైన క్రీడాకారులు ఎక్కడలేని పట్టుదల ను మరియు దృఢసంకల్పాన్ని చాటనిదే ఈ ఘన కార్యం సాధ్య పడేదే కాదు సుమా.’’ అని పేర్కొన్నారు.
(
రక్షణ మంత్రిత్వ శాఖ
న్యూఢిల్లీలో జరిగిన ఎస్సిఒ రక్షణ మంత్రుల సమావేశం సందర్భంగా ద్వైపాక్షిక చర్చలను నిర్వహించిన భారత్, రష్యా రక్షణ మంత్రులు
మేకిన్ ఇండియాలో రష్యా పరిశ్రమల భాగస్వామ్యాన్ని పెంచేందుకు మార్గాలను అన్వేషించడం సహా ప్రాంతీయ శాంతి & భద్రత, రక్షణ సహకారం పై చర్చ
న్యూఢిల్లీలో 28 ఏప్రిల్, 2023న జరిగిన షాంఘై కోఆపరేషన్ ఆర్గనైజేషన్  రక్షణ మంత్రుల సమావేశం సందర్భంగా రక్షణ శాఖా మంత్రి శ్రీ రాజ్నాథ్ సింగ్ రష్యా రక్షణ మంత్రి జనరల్ సెర్గీ కె షోయిగుతో ద్వైపాక్షిక సమావేశాన్ని నిర్వహించారు. సైన్యాల మధ్య సంబంధాలు, పారిశ్రామిక భాగస్వామ్యం సహా ద్వైపాక్షిక రక్షణ సహకారానికి సంబంధించిన విస్త్రత అంశాలపై మంత్రులిద్దరూ చర్చించారు. మేక్ ఇన్ ఇండియా చొరవలో రష్యా రక్షణ పరిశ్రమల భాగస్వామ్యం, దానికి మరింత ఊతమిచ్చే మార్గాల గురించి కూడా వారు చర్చించారు.
ప్రాంతీయ శాంతి, భద్రతలకు సంబంధించిన అంశాలను కూడా వారు చర్చించారు. ఇరు దేశాల మధ్య నిరంతర విశ్వాసం, పరస్పర గౌరవం కలిగి ఉండటం పట్ల, ముఖ్యంగా రక్షణ అంశాలలో అది ఉండటం పట్ల సంతృప్తిని వ్యక్తం చేస్తూ, ఈ భాగస్వామ్యాన్ని మరింత బలోపేతం చేసేందుకు కట్టుబడి ఉండాలని పునరుద్ఘాటించారు. భారత్, రష్యాల మధ్య గల ప్రత్యేకమైన, సుదీర్ఘ, కాలపరీక్షలకు నిలబడిన సంబంధాన్ని వారు గుర్తించారు.
సమాచార, ప్రసార మంత్రిత్వ శాఖ
‘స్వచ్చ్ భారత్’ చిత్ర ప్రదర్శన ప్రారంభం: డిఎవిపి
దృశ్య ప్రకటన విభాగం, సమాచార ప్రసార మంత్రిత్వ శాఖ, భారత ప్రభుత్వం, హైదరాబాద్ ఆఫీస్ మూడు రోజుల స్వచ్చ్ భారత్ చిత్ర ప్రదర్శనను కేంద్రీయ సదన్, కోఠి, హైదరాబాద్ లో నేటి నుండి ఏర్పాటు చేశారు.
ఈ చిత్ర ప్రదర్శనను NNSS రావు, చీఫ్ ఇంజనీర్, CPWD, జాయింట్ డైరెక్టర్ దేవేంద్ర, DFP, సూపెరిండేంట్ ఇంజనీర్ కనకరాజు, CPWD అసిస్టెంట్ డైరెక్టర్ హరిబాబు, ఫీల్డ్ పబ్లిసిటీ ఆఫీసర్ భారత లక్ష్మి సమక్షంలో రిబ్బన్ కట్ చేసి, జ్యోతి ప్రజ్వలనతో లాంఛనంగా ప్రారంభించారు. ఈ సందర్బంగా అయన మాట్లాడుతూ, కేంద్ర ప్రభుత్వం స్వచ్చ్ భారత్ ఉద్యమాన్ని ఎంతో మంచి ఆలోచనతో ఆరంభించింది. మనం అందరం కలిసి గాంధీజీ 150 జయంతి సందర్బంగా మహాత్ముడికి
స్వచ్చ్ భారత్ ను అంకితం చేయాలి. అప్పుడే మన ప్రధాని మోదీ గారి
‘న్యూ ఇండియా’ ను మనం సాకారం చేసుకోగము. CPWD తమ కార్యాలయంలో స్వచ్చ్ భారత్ ను చాలా నిష్ఠగా పాటిస్తుంది. ప్రజలు పరిశుభ్రత అలవర్చుకోవాలి, దేశాన్ని అనారోగ్య ముక్తి చేయాలి అని అన్నారు. ఇలాంటి చిత్ర ప్రదర్శనను ఏర్పాటు చేసిన DAVP ని అభినందించారు. ఫీల్డ్ Exhibition ఆఫీసర్ సురేష్ ధర్మపురి మాట్లాడుతూ, పక్షం రోజుల స్వచ్ఛ పక్వాడ్ లో భాగంగా క్షేత్ర ప్రదర్శన కార్యాలయం ఈ మూడు రోజుల చిత్ర ప్రదర్శనను ఏర్పాటు చేసింది. ప్రజల్లో, ఉద్యోగుల్లో పరిశుభ్రత పై అవగాహనా కల్పించే ఉదేశ్యంతో చిత్ర ప్రదర్శన ను ఏర్పాటు చేశామన్నారు. ఈ కార్యక్రమంలో ఫీల్డ్ ఎగ్జిబిషన్ అసిస్టెంట్ శ్రీనివాస్, ఇతర సిబ్బంది పాల్గొన్నారు.
ప్రధాన మంత్రి కార్యాలయం
గోల్ఫ్క్రీడాకారిణి అదితి అశోక్ ను ఆమె కనబరచిన నైపుణ్యానికి, దృఢనిశ్చయానికి గానుప్రశంసించిన ప్రధాన మంత్రి
గోల్ఫ్ క్రీడాకారిణి అదితి అశోక్ ను ఆమె కనబరచిన నైపుణ్యానికి, దృఢ నిశ్చయానికి గాను ప్రధాన మంత్రి శ్రీ నరేంద్ర మోదీ ఆమె ను ప్రశంసించారు. ఒలింపిక్స్ లో ఆమె ఆటతీరు ఉత్తమంగా ఉందని ఆయన అన్నారు.
ప్రధాన మంత్రి ఒక ట్వీట్ లో -
‘‘@aditigolf మీరు చాలా చక్కగా ఆడారు. మీరు #Tokyo2020 లో గొప్ప ప్రావీణ్యాన్ని, దృఢ సంకల్పాన్ని చాటిచెప్పారు. పతకం కొద్ది లో చేజారితే చేజారి ఉండవచ్చును; కానీ, మీరు భారతదేశం లో మరే వ్యక్తి కన్నా తీసిపోకుండా గొప్పది అయినటువంటి ఒక కార్యాన్ని చేసి చూపెట్టారు, అంతే కాదు అందరికి ఒక ఉదాహరణ గా కూడాను మీరు నిలచారు. మీ భావి ప్రయాసల కు గాను ఇవే శుభాకాంక్షలు.’’ అని పేర్కొన్నారు.
రహదారి రవాణా, హైవేల మంత్రిత్వ శాఖ
భారతదేశంలో సార్వజనిక రవాణా మెరుగుదలకు భారతదేశం మరియు యునైటెడ్ కింగ్ డమ్ కు చెందిన ‘ట్రాన్స్పోర్ట్ ఫర్ లండన్’ కు మధ్య ఎంఒయు కు ఆమోదం తెలిపిన మంత్రివర్గం
భారతదేశంలో సార్వజనిక రవాణా ను మెరుగుపరచడం కోసం కేంద్ర రహదారి రవాణా & హైవేల మంత్రిత్వ శాఖకు మరియు 1999 నాటి గ్రేటర్ లండన్ అథారిటీ యాక్ట్  లో భాగంగా ఏర్పాటైన చట్టబద్ధ సంస్థ ‘ట్రాన్స్పోర్ట్ ఫర్ లండన్’ కు మధ్య అవగాహనపూర్వక ఒప్పందం పై సంతకాలకు, ఈ ఎమ్ఒయు అమలుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఈ ఎంఒయు దేశంలో మొత్తంమీద సార్వజనిక రవాణా వ్యవస్థతో పాటు ప్రయాణికుల సంబంధిత సేవలను మెరుగుపరచడంలో తోడ్పాటును అందించడమే కాకుండా భారతదేశంలో అధిక సామర్ధ్యం కలిగిన బస్సుల వినియోగాన్ని కూడా ప్రోత్సహించగలదు. యునైటెడ్ కింగ్ డమ్ కు మరియు ఇండియా కు మధ్య ద్వైపాక్షిక సంబంధాలను పటిష్టపరచి, ప్రోత్సహించడంలో కూడా ఇది ప్రముఖ పాత్రను పోషించగలుగుతుంది.
అందరి కోసం ఉద్దేశించినటువంటి ఒక సమగ్రమైన సార్వజనిక రవాణా వ్యవస్థ ను బలోపేతం చేయడంలో ఈ ఎంఒయు తోడ్పడుతుంది. సమాజంలో నిరుపేద వర్గాల ప్రజలకు ఒక గుణాత్మక సార్వజనిక రవాణా వ్యవస్థను అందుబాటులోకి తీసుకురావడానికి ఈ ఎంఒయు దోహదం చేయగలదు.
(
పౌర విమానయాన మంత్రిత్వ శాఖ
57 స్థావరాలలో కార్యకలాపాలు సాగిస్తున్న 36 ఫ్లయింగ్ శిక్షణా సంస్థలు
54 ఎంఎంఇ శిక్షణా సంస్థలను ఆమోదించిన డిజిసిఎ, 2022లో 1165 సిపిఎల్ల జారీ
ప్రతి ఏడాది డిజిసిఎ ఆమోదిత ఎఎంఇ శిక్షణా సంస్థల నుంచి దాదాపు 3500 మంది ఇంజినీర్ల సరఫరా
నేటివరకూ 57 స్థావరాలలో 36 ఫ్లైయింగ్ శిక్షణా సంస్థలు లు ఉన్నాయి.
డైరెక్టొరేట్ జనరల్ ఆఫ్ సివిల్ ఏవియేషన్  ఆమోదించిన 54 ఎఎంఇ శిక్షణా సంస్థలు ఉన్నాయి. మొత్తం 1165 కమర్షియల్ పైలెట్ లైసెన్సు లను 2022లో జారీ చేశారు. విమాన యాన పరిశ్రమ డిమాండ్లను తీర్చేందుకు డిజిసిఎ ఆమోదించిన ఎఎంఇ శిక్షణా సంస్థలు ఏడాదికి దాదాపు 3500 మంది ఇంజనీర్లను సరఫరా చేస్తున్నాయని అంచనా.
పౌర విమానయాన రంగంలో శిక్షణా మౌలిక సదుపాయాలను ప్రోత్సహించేందుకు, నియంత్రించేందుకు ప్రభుత్వం చేపట్టిన చొరవలు ఈ విధంగా ఉన్నాయి -
 దేశంలో శిక్షణ పొందిన పైలెట్ల సరఫరాను పెంచడం కోసం ఎయిర్పోర్ట్స్ అథారిటీ ఆఫ్ ఇండియా  సరళీకృత ఫ్లైయింగ్ శిక్షణా సంస్థ  విధానాన్ని తీసుకువచ్చింది. దీనివల్ల ఎయిర్పోర్ట్ రాయల్టీ భావన  ను రద్దు చేసి, భూమి కిరాయిలను ప్రముఖంగా హేతుబద్ధం చేశారు.
 పోటీ బిడ్డింగ్ ప్రక్రియ అనంతరం 2021లో ఎఎఐ ఐదు విమానాశ్రయాలు - బెలగావి , జల్గాంవ్ , కాలబుర్గి , ఖజురాహో , లీలాబారీ లలో తొమ్మిది ఎఫ్టిఒ స్లాటలను ప్రదానం చేసింది. రెండవ రౌండ్ బిడ్డింగ్లో జూన్ 2022న ఐదు విమానాశ్రయాలలో ఆరు ఎఫ్టిఒ స్లాట్లను ఎఎఐ ప్రదానం చేసింది. భావనగర్ కు రెండు స్లాట్లు, హుబ్బళి , కడప , కీషన్గఢ్ , సాలెం లకు ఒక్కొక్క స్లాటు చొప్పున కేటాయించింది.
 నవంబర్ 2021 నుంచి అమలులోకి వచ్చేలా డైరెక్టొరేట్ జనరల్ ఆఫ్ సివిల్ ఏవియేషన్  విమాన నిర్వహణ ఇంజనీర్లు , ఫ్లైయింగ్ క్రూ  అభ్యర్ధులకు ఆన్లైన్ ఆన్ డిమాండ్ ఎగ్జామినేషన్ ను ప్రవేశపెట్టింది. అందుబాటులో ఉన్న పరీక్ష స్లాట్లను బట్టి తేదీని, సమయాన్ని అభ్యర్ధులు ఎంచుకునేందుకు ఇది సౌకర్యం కల్పిస్తుంది.
 ఎఫ్టిఒల వద్ద విమాన కార్యకలాపాలకు అధికారం ఇచ్చే హక్కుతో ఫ్లయింగ్ ఇనస్ట్రక్టర్లకు అధికారం కల్పించేందుకు డిజిసిఎ తన నిబంధనలను సవిరించింది. కాగా, గతంలో దీనిని చీఫ్ ఫ్లయింగ్ ఇనస్ట్రక్టర్ లేదా డిప్యూటీ సిఎఫ్ఐలకు మాత్రమే పరిమితం చేశారు.
 ప్రాథమిక నిర్వహణ శిక్షణ సంస్థకు సిఎఆర్-147  నిబంధనలను డిజిసిఎ జారీ చేసింది. అంతర్జాతీయ పౌర విమానయాన సంస్థ  అంతర్జాతీయ ప్రమాణాలకు అనుగుణంగా ఈ నిబంధనలు ఉండటమే కాక, ఇఎఎస్ఎ నిబంధనల ప్రకారం సమన్వయం చేసే విధంగా ఈ నిబంధనలు ఉన్నాయి. విమాన నిర్వహణ కోసం సమర్ధత కలిగిన/ నైపుణ్యం కలిగిన మానవ వనరులను అభివృద్ధి చేసేందుకు అవసరమైన సిలబస్, నైపుణ్యాల శిక్షణ అవసరాలను క్రమబద్ధం చేస్తుంది.
ఈ సమాచారాన్ని, పౌర విమాన యాన మంత్రిత్వ శాఖ సహాయమంత్రి జనరల్  వికె సింగ్  నేడు లోక్సభలో అడిగిన ఒక ప్రశ్నకు ఇచ్చిన లిఖిత పూర్వక సమాధానంలో వెల్లడించారు.
రసాయనాలు, ఎరువుల మంత్రిత్వ శాఖ
సమర్థవంతమైన ధరల పర్యవేక్షణ విధానం రైతులు తక్కువ ధర వద్ద ఎరువులు పొందేలా దోహదం చేస్తోంది: శ్రీ గౌడ
- న్యూట్రియంట్ బేస్డ్ సబ్సిడీ  పథకం కింద ఫెర్టిలైజర్స్ శాఖ అన్ని ఎరువుల ఉత్పత్తి / దిగుమతుల వ్యయాన్ని క్షుణ్ణంగా పరిశీలిస్తోంది
- ఆగస్టు, 2019తో పోలిస్తే.. ఆగస్టు, 2020లో మెట్రిక్ టన్ను డీఏపీ ధర రూ.26396 నుంచి రూ.24626 దిగివచ్చింది
న్యూట్రియంట్ బేస్డ్ సబ్సిడీ  పథకం కింద దేశంలో ఎరువుల ఉత్పత్తి / దిగుమతుల వ్యయంపై రసాయన, ఎరువుల మంత్రిత్వ శాఖలోని ఫెర్టిలైజర్స్ డిపార్ట్మెంట్ సమగ్ర పరిశీలన ప్రారంభించిందని కేంద్ర రసాయన, ఎరువుల శాఖ మంత్రి శ్రీ డి.వి. సదానంద గౌడ తెలిపారు. డిపార్ట్మెంట్ చేపట్టిన ఈ సమర్థవంతమైన పర్యవేక్షణ వ్యవస్థ చొరవ కారణంగా.. ఎరువుల కంపెనీలు ఇప్పుడు స్వచ్ఛంద స్వీయ-నియంత్రణ యంత్రాంగాన్ని అవలంభిస్తున్నాయని ఆయన అన్నారు. అంతర్జాతీయ మార్కెట్లో రీగాసిఫైడ్ లిక్విఫైడ్ నేచురల్ గ్యాస్ - ఆర్ఎల్ఎన్జీ ధర తగ్గింపు లాభాన్ని తయారీ సంస్థలు రైతులకు ధర తగ్గింపు రూపంలో బదిలీ చేస్తున్నాయని శ్రీ గౌడ తెలిపారు. డయామోనియం ఫాస్ఫేట్ , అమ్మోనియం సల్ఫేట్ మరియు ఇతర పీ అండ్ కే ఎరువుల తయారీ సంస్థలు ఆర్ఎల్ఎన్జీని ఫీడ్స్టాక్గా ఉపయోగిస్తారు. ఆగస్టు,2019తో పోలిస్తే.. ఆగస్టు, 2020లో మెట్రిక్ టన్ను డీఏపీ ధర రూ.26396 నుంచి రూ.24626 దిగివచ్చిందని శ్రీ గౌడ తెలిపారు. అదే విధంగా, మొత్తం 18 ఎన్పీకే ఎరువుల సూత్రీకరణలలో, 2019 ఆగస్టులో ఉన్న ఎంఆర్పీతో పోలిస్తే, 2020 ఆగస్టులో 15 సూత్రీకరణల ఎంఆర్పీ తగ్గిందని అన్నారు. ఎంటీ అమ్మోనియం సల్ఫేట్ ధర ఆగస్టు, 2019తో పోలిస్తే ఆగస్టు, 2020 నాటికి రూ.13213 నుండి రూ.13149 తగ్గింది. అవసరమైన సమయంలో దేశంలోని రైతుకు సరసమైన ధరలకు ఎరువులను అందించడానికి గాను ఫెర్టిలైజర్స్ శాఖ కట్టుబడి పని చేస్తోంది.
గిరిజన వ్యవహారాల మంత్రిత్వ శాఖ
"ఆరోగ్య భద్రతతో కూడిన జీవనోపాధి" అంశంపై వీడీపీకే భాగస్వాములతో వీడియో కాన్ఫరెన్స్ ద్వారా ట్రైఫెడ్ సమావేశం
"ఆరోగ్య భద్రతతో కూడిన జీవనోపాధి" అంశంపై, 26 రాష్ట్రాలు, 3 కేంద్ర పాలిత ప్రాంతాలు, 'వన్ ధన్ వికాస్ కేంద్రాల' క్లస్టర్ ప్రతినిధులతో ట్రైఫెడ్ సమావేశం నిర్వహించింది. మంగళవారం వీడియో కాన్ఫరెన్స్ ద్వారా ఈ సమావేశం సాగింది.
దాదాపు 600 మంది ఈ సమావేశంలో పాల్గొన్నారు. యూనిసెఫ్ భారతదేశ విభాగాధిపతి సిద్ధార్థ్ శ్రేష్ట, ఆయన బృందం కూడా ఈ సమావేశంలో పాల్గొని కొవిడ్ సంబంధిత పద్ధతులను వివరించింది.
రాష్ట్రాలవారీ పరిస్థితిని ఈ సమావేశంలో సమీక్షించి, అందరికీ ఆ సమాచారాన్ని అందించారు.
కొవిడ్ సంబంధిత ప్రామాణిక పద్థతులను పాటించాలని, ప్రోత్సహించాలని ఈ సమావేశంలో నిర్ణయించారు. 2,224 క్లస్టర్లలో ఏర్పాటు చేసిన 33,340 వీడీవీకేల సంపూర్ణ ఫలితాన్ని సాధించడానికి అవిశ్రాంతంగా కృషి చేయాలని నిశ్చయించారు. ఆయా గ్రామాల్లో కొవిడ్ ప్రామాణిక పద్థతులను ప్రోత్సహించేందుకు వీటికి శిక్షణనిస్తారు.
నేర్చుకోవడానికి, ఇతరులకు నేర్పించడానికి దాదాపు 130 ఉత్తమ పద్ధతుల వివరాలను ఈ సమావేశంలో పాల్గొన్నవారికి అందించారు.
వీడీవీకేల ప్రగతిని తెలియజేయడానికి, సమీక్షించడానికి, ఫలితాలను సమర్థవంతంగా ఉపయోగించుకోవడానికి అన్ని రాష్ట్ర భాగస్వాములతో ట్రైఫెడ్ ద్వారా ప్రతి వారం సమావేశం కావాలని ఈ సమావేశంలో నిర్ణయించారు.